อาราชิ

**อาราชิ** (,  "พายุ") เป็นบอยแบนด์สัญชาติญี่ปุ่น ก่อตั้งโดยจอห์นนีแอนด์อะโซชีเอท ประกอบด้วยสมาชิกจำนวนห้าคนคือ โอโนะ, โช, ไอบะ, นิโนะ และจุน เปิดตัวอย่างเป็นทางการเมื่อวันที่ 15 กันยายน ค.ศ 1999 ในโฮโนลูลู ฮาวาย เป็นบอยแบนด์ที่ประสบความสำเร็จมากที่สุดอันดับ 1 ตลอดกาลของญี่ปุ่น แล้วเป็นบอยแบนด์ระดับแถวหน้าของเอเชีย 

อาราชิออกอัลบั้มเปิดตัวเมื่อวันที่ 3 พฤศจิกายน 1999 วงได้เซ็นสัญญากับโพนีแคนยอน ในช่วงแรก หลังจากวางจำหน่ายอัลบั้มหนึ่งชุด อัลบั้มรวมฮิตหนึ่งชุด และซิงเกิลอีกหกชุด โดยเริ่มด้วยซิงเกิลเปิดตัวในปี 1999 ที่ใช้ชื่อเดียวกับวง ก่อนจะย้ายไปสังกัดเจสตรอม ซึ่งเป็นค่ายเพลงย่อยของ Johnny's ในปี 2001 ซึ่งก่อตั้งขึ้นเพื่อออกซิงเกิลต่อๆ มา ในขณะที่ซิงเกิลเปิดตัวของพวกเขาขายได้เกือบล้านชุด แต่วงได้ใช้แนวทางผสมผสานระหว่างป็อปและแนวทางอัลเทอร์เนทีฟ/ร่วมสมัยในการแต่งเพลง ซึ่งดึงดูดแฟนๆ ได้มากมาย ทำให้วงประสบความสำเร็จอย่างสูง หลังจาก 9 ปีที่ได้เดบิวต์ ในปี 2008 ซิงเกิล "ทรูธ์/คาเซะโนะมุโกเอะ" และ "วันเลิฟ" ได้ทะยานขึ้นสู่อันดับสูงสุด 1 และ 2 ของ ออริคอนชาร์ทประจำปี พิสูจน์ถึงความสำเร็จอันยาวนานในวงการเพลงญี่ปุ่น แม้ว่าภาพลักษณ์จะเป็นแค่ไอดอลญี่ปุ่นก็ตาม ปี 2009 อาราชิกลายเป็นศิลปินกลุ่มแรกที่สามารถใต่อันดับ 1 ในสาขา ซิงเกิล, อัลบั้ม, DVD เพลง และศิลปินที่ทำยอดขายได้มากสุดของปีทั้งหมดภายในปีเดียวกัน 

เมื่อวันที่ 27 มกราคม ค.ศ. 2019 อาราชิประกาศว่าจะระงับกิจกรรมกลุ่มตั้งแต่วันที่ 31 ธันวาคม ค.ศ. 2020 เมื่อวันที่ 6 พฤษภาคม ค.ศ. 2025 ทางวงประกาศว่าจะยุติกิจกรรมหลังการทัวร์ครั้งสุดท้ายในฤดูใบไม้ผลิ ค.ศ. 2026

## ประวัติ

### 1999–2001 : เดบิวท์ จนถึงการออกจากค่าย Pony Canyon
ในวันที่ 15 กันยายน ค.ศ. 1999 ทางค่ายจอห์นนีแอนด์อะโซชีเอท ได้ประกาศกลางเดบิวท์ของวงอย่างเป็นทางการ โดยการประกาศครั้งนี้จัดขึ้นในเรือครูซที่แล่นผ่านชายฝั่งของ เมืองโฮโนลูลู ฮาวาย  โดยจอห์นนี่ คิตากาวะ ได้คัดเลือกเด็กหนุ่มจูเนี่ยร์ 5 คนมาเป็นสมาชิกของอาราชิ โดยชื่อของวงอ่านว่า 「嵐」 ที่แปลเป็นภาษาไทยว่า "พายุ" และอิเมจของวงคือพายุที่จะโหมกระหน่ำไปทั่วโลก แล้ววันที่ 3 พฤศจิกายน ค.ศ. 1999 ซิงเกิลแรกอย่างเป็นทางการที่ใช้เชื่อเดียวกับวงอย่าง "อาราชิ" ก็วางจำหน่ายซึ่งเป็นเพลงที่ใช้ประกอบการแข่งขันวอลเลย์บอลโลกครั้งที่ 8 ซึงญี่ปุ่นได้เป็นเจ้าภาพ ซิงเกิลนี้ได้รับความนิยมอย่างสูง โดยทำยอดขายได้ 557,430 ชุดในอาทิตย์แรกของการวางจำหน่าย และทำยอดขายได้เกือบถึงหนึ่งล้านชุดในทั้งหมดของการจำหน่าย 

ในวันที่ 5 เมษายน ค.ศ. 2000 ซิงเกิลที่สองของวง "Sunrise Nippon/Horizon" ได้วางจำหน่ายและทำยอดขายในอาทิตย์แรกได้ 304,340 ชุด  วันต่อมาวงได้เริ่มทัวร์คอนเสิร์ตครั้งแรกที่ Osaka-jō Hall  ต่อมาในเดือนกรกฎาคม วงได้ออกซิงเกิล "Typhoon Generation" โดยเปิดตัวอยู่ที่อันดับสามของตารางด้วยยอดขาย 256,510 ชุดในอาทิตย์แรก และอยู่ในตารางอีก 9 สัปดาห์ก่อนที่จะหลุดตารางไป  หลังจากจัดคอนเสิร์ตอีกครั้งในเดือนสิงหาคม วงได้ออกซิงเกิลสุดท้ายของปี 2000 ชื่อว่า "Kansha Kangeki Ame Arashi" โดยทำยอดขายอาทิตย์แรกได้ 258,720 ชุด 

เดือนมกราคม ค.ศ. 2001 วงได้ออกอัลบั้มแรก *[[Arashi No.1 Ichigou: Arashi wa Arashi o Yobu!]]* โดยอัลบั้มนี้เปิดตัวเป็นอันดับที่หนึ่งในอาทิตย์แรกของการจำหน่าย และทำยอดขายไปได้ 267,220 ชุด  อัลบั้มนี้เป็นอัลบั้มที่ขายดีที่สุดของวงจนกระทั่งอัลบั้มฉลอง 1 ปีของวง *[[All the Best! 1999-2001]]* วางจำหน่าย และอัลบั้มนี้ทำยอดขายทั้งหมดไป 323,030 ชุด  จากวันที่ 25 มีนาคม ถึง 30 เมษายน ปี 2001 วงทัวร์คอนเสิร์ตทั่วประเทศครั้งแรกในชื่อ *Arashi Spring Concert 2001*  โดยจัดที่ เซนได, โอซาก้า, นาโงย่า, ฮอกไกโด, ฟุคุโอกะ, ฮิโรชิม่า, คานาซาว่า, โทยาม่า และโตเกียว โดยจัดการแสดงทั้งหมด 26 รอบ  ก่อนที่วงจะออกไปอยู่ค่ายใหม่ของตัวเอง วงได้ออกซิงเกิลสุดท้ายภายไต้การจำหน่ายของโพนีแคนยอน ชื่อว่า "Jidai" ออกมา โดยเพลงนี้เป็นเพลงประกอบละคร *Kindaichi Shonen no Jikenbo 3* ซึ่งนำแสดงโดย มัตสึโมโตะ เพลงนี้ยังชนะรางวัล Best Theme Song จากงาน 30th Television Drama Academy Awards ซึ่งเป็นรางวัลแรกที่วงได้รับอีกด้วย 

### 2002–2005 : J Storm และยอดขายที่ตกต่ำลง
อาราชิ เริ่มต้นปี ค.ศ. 2002 โดยได้ตั้งค่ายใหม่เจสตรอม ซึ่งตั้งมาจากชื่อภาษาอังกฤษของวงเอง  และได้ออกซิงเกิลแรกภาคใต้สังกัดใหม่ที่ชื่อ "A Day in Our Life" ออกมา ซิงเกิลนี้สามารถทำยอดขายในอาทิตย์แรกไปได้ 226,480 ชุด  ซิงเกิลต่อมาอย่าง "Nice na Kokoroiki" และ "Pikanchi" ได้ใช้ประกอบการตูนอนิเมะและหนังของวงตามลำดับ ทั้งสองซิงเกิลสามารถเปิดตัวที่ยอดขายอันดับ 1 ของ Oricon Chart ด้วยยอดขาย 168,120 ชุด และ 110,230 ชุด ตามลำดับ 

ปี ค.ศ. 2003 ผลงานซิงเกิลของวงได้ลดลงมาขายสองซิงเกิลต่อปี และใช้รูปแบบนี้ไปอีก 4 ปี ทั้งสองซิงเกิลของปี 2003 "Tomadoi Nagara" และ "Hadashi no Mirai/Kotoba Yori Taisetsu na Mono" เปิดตัวที่อันดับ 2 ของตาราง  โดยเพลง "Kotoba Yori Taisetsu na Mono" ยังเป็นเพลงแรกที่สมาชิกของวงได้มีส่วนร่วมในการเขียนเนื้อร้อง  โดยหลังจากนั้นซากุไร แร็ปเปอร์ของวงก็รับหน้าที่เขียนเนื้อเพลงท่อนแร็ปในทุก ๆ เพลงต่อมา ปี 2004 เป็นการฉลองครบ 5 ปี ของการก่อตั้งวง วงได้ออกซิงเกิลที่ 12 ในชื่อว่า "Pikanchi Double" ในเดือนกุมภาพันธ์ และทำยอดขายอาทิตย์แรกไปได้ 89,106 ชุด  เพื่อฉลองการครบรอบ 5 ปี วงได้ออกอัลบั้มรวมฮิตในชื่อ *[[5x5 The Best Selection of 2002–2004]]*

ในวันปีใหม่ ค.ศ. 2005 อาราชิได้วางจำหน่าย DVD คอนเสิร์ตเป็นครั้งแรกหลังจาก *How's It Going?* ในปี 2003 ในชื่อว่า *[[2004 Arashi! Iza, Now Tour!!]]* ตั้งแต่ 26 กรกฎาคม ถึง 24 สิงหาคม วงได้จัดทัวร์คอนเสิร์ตฤดูร้อนชื่อว่า *One* ซึ่งมากจาก อัลบั้มในชื่อเดียวกัน  โดยไฮไลท์สำคัญของทัวร์ที่การที่วงร้องเพลง "Sakura Sake" ซิงเกิลแรกที่จำหน่ายของปีนี้บน "เวทีเคลื่อนที่" ซึ่งเป็นเวทีที่เคลื่อนย้ายผ่านผู้ชมคอนเสิร์ตได้  ซึ่งคิดค้นโดยมัตสึโมโตะ หลังจากนั้นเวทีนี้จึงใช้ในคอนเสิร์ตสำคัญของวงทุก ๆ ครั้ง เพื่อให้ผู้ชมที่อยู่ไกลสามารถสัมผัสกับสมาชิกของวงได้อย่างทั่วถึง  ในเดือนพฤศจิกายน อาราชิได้ออกซิงเกิลใหม่ซึ่งใช้ประกอบ ละครที่สร้างจากหนังสือการตูนชื่อดัง *[[Hana Yori Dango (TV series)|Hana Yori Dango]]* โดยมีมัตสึโมโตะแสดงนำ โดยซิงเกิลชื่อว่า "Wish" โดยสามารถทำยอดขายอาทิตย์แรกไปได้ 178,000 ชุด และ มากกว่า 300,000 ชุดเมื่อหมดการวางจำหน่าย ทำให้ซิงเกิลนี้เป็นซิงเกิลแรกในรอบเกือบสามปีที่สามารถขายได้มากกว่า 300,000 ชุด หลังจาก "A Day in Our Life" ในปี 2002 

### 2006 : ตีตลาดเอเชีย
ปี ค.ศ. 2006 ซิงเกิลและอัลบั้มของวงได้เริ่มจัดจำหน่ายนอกประเทศญี่ปุ่น โดยอัลบั้ม *[[Arashic]]* ไม่ได้จัดจำหน่ายแค่ในญี่ปุ่นเท่านั้น แต่ยังจำหน่ายไปถึง ฮ่องกง, เกาหลีใต้, ไต้หวัน และไทย อีกด้วย อัลบั้มนี้ยังประสบความสำเร็จในเกาหลีอย่างมาก โดย 10,000 ชุดแรก สามารถขายหมดในวันแรกของการจัดจำหน่าย ยังขึ้นเป็นอันดับ 1 ของชาร์ตต่างประเทศในสัปดาห์ที่สามของเดือนกรกฎาคมอีกด้วย 

ระหว่างทัวร์คอนเสิร์ต *Arachic Arashic Arasick Cool and Soul* ในช่วงฤดูร้อน วงได้ประกาศทัวร์เอเชียชื่อว่า Jet Storm Tour ในวันที่ 31 กรกฎาคม  โดยวงได้บินไป 3 ประเทศ ได้แก่ ไต้หวัน, ไทย และเกาหลีใต้ โดยทั้งสามประเทศคือประเทศที่วงจะไปจัดแสดง Asia tour ซึ่งวงได้ไปโปรโมตอัลบั้ม *Arashic* ทั้งหมดภายในวันเดียว  ในวันที่ 16-17 กันยายน อาราชิได้จัดแสดงที่ ไทเปอารีน่า ของไทเป 

ในงาน Asia Song Festival ครั้งที่สาม วงได้เป็นตัวแทนของประเทศญี่ปุ่นไปร่วมงาน โดยได้แสดงเพลง "Arashi", "Wish" และ "Kitto Daijōbu" ซึ่งเป็นซิงเกิลแรกของปีนี้ ในวันที่ 22 กันยายน  เกือบสองเดือนหลังจากนั้น พวกเค้าได้กลายเป็นศิลปินกลุ่มแรกของค่ายที่ได้จัดแสดงคอนเสิร์ตอย่างเป็นทางการในประเทศเกาหลีใต้  อ้างอิงจาก *[[The Korea Times]]* คอนเสิร์ตในประเทศเกาหลีจัดขึ้นเพราะแฟน ๆ ชาวเกาหลีได้ไปรวมตัวกันต้อนรับวงที่ท่าอากาศยานนานาชาติอินช็อน มากถึง 1,500 คน ในตอนที่ไปโปรโมต Jet Storm Tour  อาราชิยังพิสูจน์ถึงความนิยมของพวกเค้า เมื่อแฟน ๆ กว่า 15,000 คนได้เข้าไปสั่งซื้อบัตรคอนเสิร์ตออนไลน์จนหมดภายใน 1 ชม. 

วงได้กลับมาที่ประเทศญี่ปุ่นเพื่อวางจำหน่ายซิงเกิลสุดท้ายของปีในชื่อว่า "Aozora Pedal" โดยเพลงนี้เขียนขึ้นโดย ซุกะ ชิอาโกะ นักดนตรีชื่อดัง  ในชาร์ตออริกอน วงสามารถทำยอดขายอาทิตย์แรกได้เป็นอันดับ 1 ด้วยยอดขาย 154,832 ชุด  แม้ว่าอาราชิมีแผนจะมาจัดคอนเสิร์ตที่ประเทศไทยในวันที่ 7 ตุลาคม แต่ก็ต้องยกเลิกเนื่องจาก วิกฤตการณ์การเมืองในประเทศ

### 2007: กลับมาตีตลาดในญี่ปุ่น
วันที่ 21 กุมภาพันธ์ ค.ศ. 2007 วงได้ออกซิงเกิลแรกของปี "Love So Sweet" ซึ่งใช้เป็นเพลงประกอบละครเรตติ้งสูงเรื่อง *[[รักใสหัวใจเกินร้อย (ละครโทรทัศน์)|รักใสหัวใจเกินร้อย 2]]* และทะยานขึ้นสู่อันดับ 1 ในทั้งรายวันและรายสัปดาห์ของตาราง  นอกจากนี้ยังเป็นซิงเกิลแรกในรอบ 5 ปีที่สามารถขายไปได้กว่า 200,000 ชุด ในสัปดาห์แรก  วันที่ 2 พฤษภาคม ซิงเกิลที่ 19 "We Can Make It!" สามารถขึ้นอันดับ 1 ของตารางได้เช่นกันด้วยยอดขาย 150,546 ชุด  และยังสามารถทำยอดขายเพิ่มไปได้อีก 54,229 ชุด จนถึงสิ้นปี ทำให้ขายไปได้ทั้งหมด 204,775 ชุด 

เดือนเมษายน ปี 2007 คอนเสิร์ตที่ยิ่งใหญ่ของวงได้จัดขึ้นในชื่อ *Arashi Around Asia in Dome* ซึ่งต่อเนื่องมาจากคอนเสิร์ตที่กลับมาเล่นที่ญี่ปุ่นเมื่อเดือนมกราคม โดยคอนเสิร์ตนี้จัดขึ้นเพื่อฉลองให้แก่ความสำเร็จจาก Asia tour  *Arashi Around Asia in Dome* ได้จัดขึ้นที่เคียวเซระโดมโอซากะ ในโอซาก้า และเป็นครั้งแรกที่จัดที่โตเกียวโดม  วันที่ 14 กรกฎาคม อาราชิได้จัดทัวร์คอนเสิร์ตฤดูร้อนที่ชื่อว่า *[[Summer Tour 2007 Final Time - Kotoba no Chikara|Time - Kotoba no Chikara]]* ซึ่งมาจากอัลบั้ม *[[Time (Arashi album)|Time]]* อัลบั้มที่ 7 ของวง โดยอัลบั้มนี้สามารถทำยอดขายไปได้ 190,000 ชุดในอาทิตย์แรกของการจัดจำหน่าย  ไม่เพียงแต่เป็นการเพิ่มยอดขายอันดับ 1 ให้แก่วง แต่อัลบั้มนี้ยังได้รางวัล Platinum จากสมาคมผู้ประกอบกิจการเพลงของญี่ปุ่น (RIAJ) อีกด้วย

ในเดือนกรกฎาคม อาราชิได้ร้องเพลงประกอบละครช่อง TBS เรื่อง *[[เทพบุตรถังแตก]]* ซึ่งแสดงโดย นิโนะมิยะ และซากุไร ชื่อเพลง "แฮปปีเนส" และวางขายวันที่ 5 กันยายน ซึ่งเป็นซิงเกิลที่สามของปี  ซิงเกิลนี้เปิดตัวเป็นที่ 1 และสิ้นปีขายไปได้ทั้งหมด 271,869 ชุด  ปีนี้ยังได้พิสูจน์ความสำเร็จของวง เมื่อซิงเกิลทั้งหมดสามารถติด Top 30 ของ ออริกอนชาร์ต ประจำปี โดย "Love So Sweet" ได้อันดับที่ 4 และกลางเป็นซิงเกิลแรกของวงที่สามารถเข้าไปติด Top 10 ได้สำเร็จ  "Love So Sweet" ยังได้เป็น 1 ใน 10 ซิงเกิลยอดเยี่ยมจากงาน Japan Gold Disc Awards ครั้งที่ 22 ในปี 2008 อีกด้วย ทำให้เป็นครั้งแรกที่อาราชิได้รับรางวัลจากงาน Japan Gold Disc Award 

### 2008 : กลับมาได้รับความนิยมในญี่ปุ่น

จากความสำเร็จในปี 2007 ทำให้วงกลับมาได้รับความสนใจอีกครั้ง ในเดือนกุมภาพันธ์ อาราชิได้ออกซิงเกิลแรกของปีนี้ชื่อ "Step and Go" ซึ่งสามารถเปิดตัวได้เป็นอันดับ 1 และทำยอดขายไปได้ 324,223 ชุด ภายในอาทิตย์แรก กลายเป็นซิงเกิลแรกนับตั้งแต่ "Sunrise Nippon/Horizon" ในปี 2000 ที่สามารถทำยอดขายได้เกิน 300,000 ชุด ในสัปดาห์แรก  ในเดือนเดียวกัน ได้ประกาศว่าวงจะจัดทัวร์คอนเสิร์ตที่โดมใหญ่ 5 โดมคือ โตเกียว, นาโงย่า, โอซาก้า, ฟุคุโอกะ และซับโปโร  โดยทัวร์มีชื่อว่า *Arashi Marks 2008 Dream-A-Live* จัดทั้งหมด 10 รอบ ระหว่าง 16 พฤษภาคม ที่โอซาก้า ถึง 6 กรกฎาคม ที่ซับโปโร  โดยมีแค่ศิลปินรุ่นพี่อย่างสแมป และคิงกิคิดส์ ที่เคยทำทัวร์ 5 โดมมาก่อน  ทัวร์นี้ยังใช้ชื่อเดียวกับอัลบั้มที่ 8 ของวง *[[Dream "A" Live]]* ซึ่งเป็นอัลบั้มที่ได้รับความนิยมแม้แต่แฟนเพลงเพศชาย ซึ่งปกติแฟนคลับของศิลปินจอห์นนี่มันจะเป็นวันรุ่นผู้หญิงและเด็กเล็ก  ระหว่างทัวร์ อาราชิได้จำหน่ายซิงเกิลที่ 22 "วันเลิฟ" ซึ่งใช้ประกอบภาพยนตร์ภาคสุดท้าย จากไตรภาคของ *Hana Yori Dango* ซีรีส์ ซิงเกิลนี้ทำยอดขายได้มากกว่า 300,000 ชุด และเปิดตัวที่อันดับ 1 ภายในอาทิตย์แรกเช่นเดียวกับ "Step and Go" 

ในวันที่ 5 กันยายน อาราชิกลายเป็นศิลปินวงที่สามหลังจากสแมป และDreams Come True ที่ได้จัดคอนเสิร์ตที่National Olympic Stadium ที่โตเกียว โดยเป็นครั้งแรกที่วงได้จัดแสดงกลางแจ้ง และเป็นการเริ่มทัวร์เอเชียครั้งที่สอง โดยเป็นการกลับไปสองที่เดิมในครั้งที่แล้วคือ ไทเป และโซล  และการไปครั้งแรกที่เซี่ยงไฮ้  โดยคอนเสิร์ตที่เซี่ยงไฮ้ยังเป็นครั้งแรกที่ศิลปินค่ายจอห์นนี่ได้ไปเล่นที่ประเทศจีน  เกือบเดือนหลังจากที่ "One Love" วางจำหน่าย ซิงเกิลที่ 23 "ทรูธ์/คาเซะโนะมุโกเอะ" ได้ปล่อยออกมา เปิดตัวด้วยอันดับสูงสุดในชาร์ตออริกอนด้วยยอดขาย 467,288 ชุด  ก่อนที่จะจัดแสดงที่เซี่ยงไฮ้ วงได้ออกซิงเกิลที่ 4 ของปี "Beautiful Days" ออกมา  แม้ว่าจะมีเวลาแค่เดือนกว่า ๆ ก่อนที่จะสรุปชาร์ตประจำปี "Beautiful Days" สามารถใต่อันดับขึ้นมาติด Top 10 ของปีได้สำเร็จ  DVD คอนเสิร์ตของพวกเค้า *[[Summer Tour 2007 Final Time - Kotoba no Chikara]]* ซึ่งวางจำหน่ายเมื่อ 16 เมษายน ติดอันดับที่ 2 ในสาขาดีวีดีเพลง และ อันดับ 6 ในสาขาดีวีดีทั่วไป

### 2009 : ฉลองครบรอบ 10 ปี
วงได้วางจำหน่ายซิงเกิลหน้า A คู่ สองชุด คือ "Believe/Kumorinochi, Kaisei" และ "Ashita no Kioku/Crazy Moon: Kimi wa Muteki" ในวันที่ 4 มีนาคม และ 27 พฤษภาคม ตามลำดับในปี 2009 โดยซิงเกิลทั้งสองสามารถทำยอดขายได้มากกว่า 500,000 ชุด ในอาทิตย์แรกของการวางจำหน่าย ทำให้อาราชิเป็นศิลปินแรกในรอบ 7 ปี 7 เดือน ที่สามารถทำยอดขายภายในอาทิตย์แรกได้เกิน 500,000 ทั้ง 2 ชุดติดต่อกัน โดยคนสุดท้ายที่ทำสถิตินี้ไว้ได้คือ คุวาตะ เคนสุเกะ

เมื่อสิ้นเดือนมิถุนายน อาราชิได้ประกาศทัวร์คอนเสิร์ตฉลองครบรอบ 10 ปี ที่ชื่อว่า *Arashi Anniversary Tour 5x10* โดยจะจัดแสดงสามรอบติดที่ National Olympic Stadium ทำให้พวกเค้าเป็นศิลปินกลุ่มแรกที่ได้จัดแสดง 3 วันติดต่อกันที่สเตเดี่ยมแห่งนี้ ซิงเกิลที่สามของวง "Everything" ได้วางจำหน่ายในวันที่ 1 กรกฎาคม และทำยอดขายไปได้ประมาณ 342,000 ชุดในสัปดาห์แรก วันที่ 19 สิงหาคม อาราชิได้วางจำหน่ายอัลบั้มรวมฮิต *[[All the Best! 1999-2009]]* ซึ่งรวมเอาเพลงซิงเกิลทั้งหมดตั้งแต่เดบิวต์, เพลงพิเศษที่สมาชิกของวงร่วมกันแต่ง และแผ่น limited edition ที่บรรจุเพลง 10 เพลงที่สมาชิกของวงเลือกมา อัลบั้มนี้ทำยอดขายไปได้ 753,000 ชุด ในอาทิตย์แรกของการวางจำหน่าย หลังจากผ่านไปได้ 13 วัน อัลบั้มก็สามารถทำยอกขายได้เกิน 1 ล้านชุด และเป็นครั้งแรกในประวัติศาสตร์ของอาราชิอีกด้วย และเป็นอัลบั้มแรกในปี 2009 ที่ทำยอดขายได้เกิน 1 ล้านชุด

วันที่ 11 พฤศจิกายน อาราชิได้ออกซิงเกิลสุดท้ายของปีที่ชื่อ "My Girl" ซิงเกิลนี้เปิดตัววันแรกด้วยยอดขาย 178,000 ชุด และประมาณ 432,000 ชุด ในอาทิตย์แรก วันที่ 17 พฤศจิกายน ได้มีการประกาศว่าซิงเกิลของวงได้ผูกขาดยอดขายอันดับ 1-4 ในสัปดาห์แรกที่วางจำหน่ายของปี 2009

วันที่ 20 พฤศจิกายน บริษัทHouse Foods ร่วมมือกับอาราชิจัดงานพิเศษที่ชื่อว่า *Arashi in [[โตเกียวดิสนีย์ซี]] Premium Event* โดยได้จองทั้งสวนสนุกไว้ 1 คืน วงได้แสดงเมดเล่ย์พิเศษเพลงฉลองวันคริสต์มาส และเพลงของวงเองเช่น "อาราชิ" และ "วันเลิฟ" ทีให้อาราชิเป็นศิลปินกลุ่มแรกที่ได้ร้องเพลงของตัวเองในโตเกียวดิสนีย์ซี 

อาราชิได้เข้าแสดงในงาน 60th NHK Kōhaku Uta Gassen ในวันสิ้นปี ไม่เพียงแต่เป็นครั้งแรกของวงที่ได้ขึ้นแสดง แต่เป็นครั้งแรกในรอบ 21 ปี ที่ศิลปินค่ายจอห์นนี่วงอื่นนอกจากสแมป และโทกิโอ สองวงที่ได้ขึ้นแสดงทุกปี ได้ขึ้นแสดงเป็นวงที่สาม

### 2010–2013
วันที่ 5 มกราคม ได้มีการประกาศว่าเพลง () จะใช้ประกอบในช่วงข่าวงานโอลิมปิกฤดูหนาว 2010 ทางช่อง NTV วันที่ 6 มกราคม ซากุไร ประกาศว่าอาราชิจะมีซิงเกิลใหม่ที่ชื่อว่า "Troublemaker" ที่ใช้ประกอบในละครแนวตลกของเค้าเอง ในวันต่อมา รายการ *[[Mezamashi TV]]* ได้เปิดตัวอย่างเพลงประกอบละครตอนพิเศษเรื่อง () เป็นครั้งแรก โดยเป็นละครที่สมาชิกทั้ง 5 ร่วมแสดงด้วยกันเป็นครั้งแรกในรอบเกือบ 10 ปี เพลงประกอบละคร () ได้ประกาศระหว่างการแถลงข่าวละครตอนพิเศษในวันที่ 15 ธันวาคม ปี 2009 ในสามเพลงใหม่นี้ มีเพียงเพลง "Troublemaker" และ "Yurase, Ima o" เท่านั้นที่บรรจุอยู่ในซิงเกิลแรกของปี และวางขายในวันที่ 3 มีนาคม โดยเพลง "Troublemaker" บรรจุไว้เป็นเพลงหลักในหน้าเอ

วันที่ 24 กุมภาพันธ์ อาราชิได้รับรางวัล "ศิลปินแห่งปี" และรางวัลอื่น ๆ อีก 9 รางวัล จากงาน Japan Gold Disc Awards ครั้งที่ 24 ทำให้กลายเป็นศิลปินกลุ่มแรก ที่ได้รางวัลทั้งหมด 10 รางวัลในครั้งเดียว

วันที่ 5 เมษายน ได้มีการประกาศถึงซิงเกิลใหม่ของวงในชื่อ "Monster" และวางจำหน่ายในวันที่ 19 พฤษภาคม โดยเพลงนี้ได้ใช้ประกอบละครของ โอโนะ แนวคอมมาดี้-แฟนตาซีเรื่อง ไคบุซึคุง ซึ่งเป็นละครที่ดัดแปลงมาจากการตูนมังงะชื่อดังโดย อ.ฟูจิโกะ ฟูจิโอะ วันที่ 24 พฤษภาคม "Monster" เปิดตัวที่อันดับ 1 ของชาร์ตออริคอนด้วยยอดขาย 543,000 ชุด ในสัปดาห์แรก ทำให้อาราชิสามารถครองชาร์ต Top 3 ในชาร์ตออริคอนได้ถึง 30 ซิงเกิลติดต่อกัน

ในปี 2012 *Wild At Heart* เพลงประกอบละครของจุน มัตสึโมโตะ *Lucky Seven* โดยเนื้อหาเกี่ยวกับนักสืบ 7 คน แต่ละคนมีสไตล์เฉพาะตัวในการแก้ไขปัญหา พวกเขาต่างก็ทำงานในหน่วยงานเดียวกัน แต่ละคนต่างก็รับผิดชอบคดีของพวกเขาเอง ซิงเกิลนี้ได้อันดับที่ 1 ในออริคอนชาร์ต ขายได้มากกว่า 550,000 ชุด นับเป็นครั้งที่ 33 ที่ได้อันดับที่ 1 ในออริคอนชาร์ต

### 2014 : ฉลองครบรอบ 15 ปี
ในปี 2014 อาราชิได้ฉลองครบรอบ 15 ปี โดยได้จัดคอนเสิร์ตกลางแจ้ง 2 วันติดที่ฮาวาย ชื่อว่า * "Arashi Blast in Hawaii"*  โดย “Arashi Blast in Hawaii” จะเป็นคอนเสิร์ตกลางแจ้งที่มีเพียงบัตรยืนให้กับผู้ชมเท่านั้น จัดขึ้นวันที่ 19 และ 20 กันยายนนี้ในเมืองโฮโนลูลู บนเกาะโออาอุ รัฐฮาวาย

นับเป็นเวลานานถึง 6 ปีเต็มที่ อาราชิห่างหายจากการเปิดคอนเสิร์ตในต่างประเทศ โดยก่อนหน้านี้ อาราชิเคยเดินทางไปแสดง “arashi marks Arashi Around Asia 2008″ ทั้งในไทเป ของไต้หวัน, โซล ของเกาหลีใต้ และเซี่ยงไฮ้ ของประเทศจีน ในช่วงฤดูใบไม้ร่วงของปี 2008 มาแล้ว

ด้านบัตรเข้าชมคอนเสิร์ตครั้งนี้ของอาราชิจะไม่มีการเปิดจำหน่ายแบบทั่วไปในญี่ปุ่น แต่แฟนคลับของอาราชิจะได้รับข้อเสนอเป็นทัวร์แพ็คเกจที่รวมตั๋วชมคอนเสิร์ตไว้ด้วยแล้วแทน

ทั้ง 5 คนปรากฏกายแบบอลังการงานสร้างด้วยเฮลิคอปเตอร์ที่ทำเอาแฟนๆ ราว 15,000 คนต่อวันถึงกับอึ้ง 
หัวหน้าวง ซาโตชิ โอโนะ กล่าวว่าถึงแม้ตัวเขาเคยมีความรู้สึกเสียใจในบางเรื่องเมื่อ 15 ปีก่อน แต่ตอนนี้เขาไม่รู้สึกถึงความเสียใจนั้นอีกแล้ว โช ซากูไร กล่าวเสริมว่า **“ด้วยความภูมิใจและความรัก ทำให้ผมได้กลับมาเหยียบพื้นดินฮาวายอีกครั้งพร้อม อาราชิ”** ตามด้วย **“ขอบคุณเพื่อนร่วมวงทุกคน 5 คนนี้น่าทึ่งมาก”** ประโยคเด็ดจาก จุน มัตสึโมโตะ ที่เผยให้เห็นความรู้สึกลึกๆ ภายในใจของเขา ในขณะที่เมมเบอร์คนอื่นเริ่มหลั่งน้ำตา

และเพื่อให้ยิ่งใหญ่สมกับเป็นงานฉลองครบรอบ 15 ปี อาราชิ เวทีคอนเสิร์ต *“Arashi Blast in Hawaii”* จึงถูกทำขึ้นเป็นพิเศษเฉพาะสถานที่จัดงานแห่งนี้ซึ่งมีขนาดใหญ่เป็น 2 เท่าของโตเกียวโดม โดยเวทีคอนเสิร์ตดังกล่าว รวมถึงอุปกรณ์ต่างๆ ถูกขนมาจากญี่ปุ่นทางทะเลด้วย 16 ตู้คอนเทนเนอร์ ในขณะที่อุปกรณ์บางส่วนหนักถึง 20 ตันถูกขนส่งมายังฮาวายทางอากาศ ตัวเวทีมีความกว้าง 50 เมตรและมีเวทีรันเวย์แคทวอล์คที่ยาวถึง 57 เมตร พลุไฟ 400 ลูกถูกติดตั้งอยู่รายรอบ ไม่เพียงเท่านั้นยังมีเวทีเคลื่อนที่ได้ที่ถูกเสริมเข้ามาเพื่อส่งให้ อาราชิ เข้าหาคนดูได้อย่างใกล้ชิดมากยิ่งขึ้น ทั้งหมดทำให้ “Arashi Blast in Hawaii” มีความงามด้านโปรดักชั่นที่ยิ่งใหญ่อลังการตามสไตล์จอห์นนี่ส์ไม่แพ้คอนเสิร์ตที่จัดในญี่ปุ่นเลยแม้แต่น้อย

และยังได้ทำสารคดีพิเศษ ชื่อว่า *"Arashi LIVE & DOCUMENT ~confessions of the 15th year~"* ถ่ายทำที่ฮาวายหลังจากจบคอนเสิร์ต โดยในสารคดีได้มีการพูดถึงเหตุการณ์ใน 15 ปีที่ผ่านมา และวางแผนอนาคต และได้ออกอากาศในวันที่ 7 พฤศจิกายน ค.ศ. 2014 ทางช่องเอ็นเอชเค 

### 2015
ในปีนี้ อาราชิได้ออกซิงเกิลใหม่ เพื่อประกอบละครของมาซากิ ไอบะ สมาชิกวง *Welcome to my home* หรือ *Youkoso ,Wagaya e* () ทางช่องฟูจิเทเลวิชัน โดยเนื้อเรื่องเกี่ยวกับครอบครัวหนึ่งที่โดนสตอล์กเกอร์ ในชื่อ “Aozora no Shita, Kimi no Tonari” แปลชื่อเป็นไทยได้ว่า "ใต้ท้องฟ้าสีคราม, ข้างๆของเธอ" ออกขายในวันที่ 13 พฤษภาคม ค.ศ. 2015 นับเป็นครั้งแรกในรอบ 6 ปีเลยก็ว่าได้ สำหรับการออกเอ้าท์ดอร์ไปถ่ายทำมิวสิกวิดีโอกันนอกสถานที่ โดยการถ่ายทำนั้นมีขึ้นทั้งที่สถานีรถไฟ บ้าน ปาร์ตี้บาร์บีคิวท่ามกลางท้องฟ้ายามค่ำคืน ทั้งนี้ก็เพื่อสื่อถึงความสำคัญของความสัมพันธ์ระหว่างผู้คน 

ซิงเกิลนี้สามารถคว้าอันดับหนึ่งออริคอนชาร์ตประจำสัปดาห์มาครองด้วยยอดจำหน่าย 501,000 แผ่นในสัปดาห์แรก ด้วยตัวเลขยอดขายในสัปดาห์ล่าสุด ทำให้เมื่อนับรวมผลงานซิงเกิลและอัลบั้มทั้งหมดของ อาราชิ ที่จำหน่ายออกไปแล้วมีจำนวนมากถึง 30,413,000 ก็อปปี้เลยทีเดียว แบ่งเป็น 21.74 ล้านก็อปปี้จาก 46 ซิงเกิล และ 8.673 ล้านก็อปปี้จาก 16 อัลบั้ม

ออริคอน สำนักจัดอันดับชื่อดังของญี่ปุ่น เปิดเผยรายชื่อศิลปินที่ส่งผลงานดีวีดีเพลงทำยอดจำหน่ายได้สูงสุดประจำครึ่งปีแรกแห่ง 2015 การจัดอันดับในครั้งนี้ ออริคอน ได้รวบรวมข้อมูลยอดขายงานเพลงที่ออกวางจำหน่ายตั้งแต่ 22 ธันวาคม 2014 ถึง 15 มิถุนายน 2015 มาจากร้าน ซีดี/ดีวีดี กว่า 33,110 แห่ง ทั่วประเทศญี่ปุ่น โดยลำดับในชาร์ตที่ถูกประกาศออกมาปรากฏว่า อันดับที่ 1 คือ อาราชิ จาก อัลบั้ม  “ARASHI BLAST in Hawaii” (ออกจำหน่ายในเดือนเมษายน ปี 2015) โดยขายได้ 341,617 ชุด

## กิจกรรมอื่น ๆ
ในทุก ๆ ปี วงได้เป็นพรีเซนเตอร์ให้แก่ Coca-Cola, House Foods และ มือถือ au by KDDI โดยตั้งแต่ปี 2008 เป็นต้นมา อาราชิได้มาเป็นพรีเซนเตอร์ส่วนตัวให้แก่โฆษณามือถือทั้งหมดของ KDDI เพลงส่วนใหญ่ของวงได้ใช้เป็นประกอบละครหลายเรื่อง อาทิเช่น *[[Stand Up!!]]*, *[[Hana Yori Dango (TV series)|Hana Yori Dango]]* และ *[[Maō]]* ทางด้านภาพยนตร์เช่น *[[Hana Yori Dango Final]]* และ *[[Yatterman (film)|Yatterman]]* และโฆษณาอีกหลายชนิด ในปี 2004 เพลง "Hero" ได้ใช้เป็นเพลงธีมของช่วงข่าวงาน โอลิมปิกฤดูร้อน 2004 ทางช่อง NTV และในปี 2008 ได้ใช้เพลง "Kaze no Mukō e" และเพลง () ใช้ประกอบในช่วงข่าวงาน โอลิมปิกฤดูหนาว 2010 ทางช่อง NTV 

## สมาชิก

* โอโนะ
* โช
* ไอบะ
* นิโนะ
* จุน

## ผลงานเพลง

### [[ซิงเกิล]]

### อัลบั้ม
#### อัลบั้มออริจินัล (Original Album) :Update 07.01.2017

#### อัลบั้มพิเศษ (Special Album)  : Update 07.01.2017

## ผลงานการแสดง
นอกจากผลงานเพลง อาราชิยังได้ไปปรากฏตัวในละครโทรทัศน์, ภาพยนตร์ และจัดรายการวิทยุ รวมถึงเป็นพิธีกรในรายการต่าง ๆ โดยตั้งแต่ปี 2002 พวกเค้ารับหน้าที่เป็นพิธีกรรายการ variety shows ของตัวเอง เมื่อปี 2006 พวกเค้าได้เริ่มรายการ () ทางสถานีนิปปงทีวี และปี 2008 เป็นครั้งแรกของวงที่ได้มีรายการช่วงเวลาไพรมไทม์คือ () ทางช่องทีบีเอสทีวี และได้ย้ายเวลารายการ () รายการเกมโชว์ทางช่องฟูจิเทเลวิชัน จากเวลาช่วงบ่ายมาเป็นช่วงเวลายอดนิยม ในปี 2009

ปี 2004 วงได้เป็นผู้สนับสนุนหลักอย่างเป็นทางการในรายการ 24-Hour Television (หรืออีกชื่อคือTelethon) ครั้งที่ 27 ทางช่องนิปปงทีวี โดยมีธีมคือ () โดยมีการถ่ายทอดสดเป็นเวลา 24 ชม.เต็ม ตั้งแต่วันที่ 21-22 สิงหาคม และในปี 2008 เป็นอีกครั้งที่อาราชิได้มาเป็นผู้สนับสนุนหลักของรายการนี้ โดยธีมของครั้งที่ 31 คือ () ได้ถ่ายทอดสดตั้งแต่วันที่ 30-31 สิงหาคม โดยรายการ Telethon ได้รับเงินบริจากมากถึง 1,083,666,922 เยน และเป็นยอดบริจากสูงสุดในประวัติศาสตร์อันดับที่สองของ *24-Hour Television* ตั้งแต่เริ่มรายการมา

## ทัวร์และคอนเสิร์ต

## รางวัลและการเสนอชื่อ
ปี 2009 ออริคอนได้ประกาศว่าอาราชิเป็นศิลปินที่ทำยอดขายได้สูงที่สุดของปี และได้รับรางวัล "Artist Top Sales" (ATS) หลังจากที่ซิงเกิล, อัลบั้ม, DVD เพลง และ บลูเรย์ สามารถทำยอดขายได้ถึง 14.46 พันล้านเยน (ประมาณ 5,644.0272 ล้านบาท)

### Billboard Japan Music Awards
บิลบอร์ดเจแปนมิวสิกอะวอดส์ (Billboard Japan Music Awards) เป็นงานรับรางวัลเกี่ยวกับเพลงประจำปี จัดอันดับโดยนิตยสารบิลบอร์ด อาราชิเคยได้รับรางวัล 2 ครั้ง

### Japan Gold Disc Awards
อาราชิได้รางวัลจากสมาคมผู้ประกอบกิจการเพลงของญี่ปุ่น ทั้งหมด 22 รางวัล จากงานJapan Gold Disc Awards

### Television Drama Academy Awards
เทเลวิชั่นดราม่าอะคาเดมี่อวอร์ด เป็น งานรับรางวัลเกี่ยวกับละครโทรทัศน์ญี่ปุ่นที่เกิดขึ้นในทุกๆ 3 เดือน  จัดอันดับโดยหนังสือ *The Television* อาราชิได้รับรางวัลที่หมด 10 รางวัล และได้เข้าชิงทั้งหมด 19 ครั้ง.

## อ้างอิง




## แ่านเพิ่ม
*
*

## แหล่งข้อมูลอื่น
*เว็บไซต์ทางการของประเทศญี่ปุ่น
*เว็บไซต์ภาษาอังกฤษ
*
*Arashi at Yahoo! Music Japan
*Arashi 25th Anniversary Special Site

หมวดหมู่:จูเนียร์
หมวดหมู่:กลุ่มดนตรีสัญชาติญี่ปุ่น
หมวดหมู่:บอยแบนด์
หมวดหมู่:บอยแบนด์ญี่ปุ่น